b'\n_START_ARTICLE_\nPalermo (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina ima zelo bogato zgodovino. Eden od najstarej\xc5\xa1ih krajev, Imera blizu dana\xc5\xa1njega mesta Termini Imerese, je bila gr\xc5\xa1ka kolonija Himera od leta 648 pr. n. \xc5\xa1t. Leta 480 pr. n. \xc5\xa1t. jo je napadel tiran mesta Akragas (danes Agrigento), zato je Himera poklicala na pomo\xc4\x8d Karta\xc5\xbeane, ki so pri\xc5\xa1li s \xc5\xa1tevilno vojsko. Akragas pa se je zavezalo s tedaj najmo\xc4\x8dnej\xc5\xa1im mestom, Sirakuzami, in zmagalo. Leta pozneje so vnuki padlih Karta\xc5\xbeanov ma\xc5\xa1\xc4\x8devali svoje prednike: leta 408 pr. n. \xc5\xa1t. je Hanibal napadel Himero in jo uni\xc4\x8dil. Ostalo je le nekaj ru\xc5\xa1evin, ki \xc5\xa1e danes pri\xc4\x8dajo o nekdanji lepoti mesta.'